AlexejDobrolubov/national_council_slovak_2010 huggingface dataset:
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

146. Ďakujem kolegom za ich reakcie a ďakujem aj od pročkovcov pánovi Šudíkovi. No, pán poslanec Šudík, ja na rozdiel od vás stále ešte pôsobím na vysokej škole, takže ja si svoje veci píšem sám, nemusí za mnou chodiť žiadna kolegyňa ani mi ich nepríde do mailu, a aby som ich dokázal prečítať, to je to najmenej na rozdiel od niektorých vašich kolegov. Ja sa spýtam, ste tu dva roky, ako ste pomohol vysokým školám, akým nápadom tu v tomto pléne ako koaličný poslanec. Ako ste podporil rozvoj vedy a ako ste podporil mladých vedcov, pán poslanec Šudík? Vy sa, vy tu máte tú drzosť, pán poslanec Šudík, a povedať mi, aby som prišiel s nejakým pozmeňovacím návrhom alebo s nejakým návrhom, keď som prišiel s niektorým, vy ste povedal, že ho podporíte, a zbabelo, zbabelo ste mi nešiel ani povedať, že ste zmenil názor? (Reakcia z pléna.) Tak čo vy chcete od nás, od opozície, keď nepodporíte žiadny návrh?! Pritom vy ste mi do očí povedal: „Pán poslanec Suja, tento váš návrh podporím.“ Ale, zbabelec, pročkovec, ste sa nezachoval. Keby ste mi bol povedal do očí, pán poslanec Šudík, bohužiaľ, politicky sa to nedá, tak to pochopím, aj keď možno tie psíky za to nemôžu, že tu ťaháme politiku aj k tým psíkom. A to bol jeden z návrhov, ktoré boli podľa vás dobré, ale ja tak ste ho nepodporil, tak, pán poslanec Šudík, dvakrát rozmýšľajte a raz hovorte, keď niekde chcete na niekoho zareagovať. Viete, dievčatá nosia také tričko a majú na ňom napísané, teraz nechcem uraziť ženy: „Mám syndróm predbiehajúcej papule,“ že papuľa ide skôr ako rozum. A týmto sa nechcem nikoho akože dotknúť ani uraziť.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

128. Ďakujem za slovo, pán predseda. Súhlasím s vystúpením pani kolegyne Šofranko. Som rád za toto vystúpenie a, samozrejme, som veľmi rád, že ste poukázali na ten rozdiel v tých českých vysokých školách a našich, aké sú podmienky. Ja sa nečudujem študentom, že odchádzajú, keď vidíme, aké sú podmienky u nás a aké sú na českých vysokých školách. Keď si vezmeme len príklad stomatológov, ako odchádzajú radšej študovať do Brna, ako by ostali u nás, to už nehovorím, že je tam viacej tých voľných miest, že tá kvalita štúdia je úplne iná, a čo sa týka praxe, tam majú to úplne iné títo stomatológovia. A potom je tu aj ten výsledok, že 90 %, si dovolím tvrdiť, z nich ostáva v tej Českej republike alebo ide niekde do západnej Európy, že sa nevracajú ku nám. A toto je veľká škoda pre naše zdravotníctvo. Takže absolútny súhlas aj s tým, že vysoké školy sú podfinancované. Viete, keby nie mnohé projekty, keby neboli toľko projektov, z ktorých sú financovaní vysokoškolskí pedagógovia, tak, si myslím, že sú vysoké školy absolútne v rozklade, lebo len na základe tohto sú financované ich mzdy, že sú platené z týchto rôznych projektov. Ja by som sa spýtal pani poslankyni Šofranko, spýtajte sa svojich koaličných kolegov, ktorí sú vo vláde, ako ste za dva roky vy pomohli vysokým školám. Teraz nemyslím konkrétne vás, toto neberte, že nejaký útok na vás, táto vláda za dva roky, ako ste pomohli vysokým školám a ako ste za dva roky pomohli vede alebo mladým vedcom. Skúste mi na toto alebo skúste si na toto vypýtať odpoveď, lebo to mi na to odpovedať vy nemôžte, za to vy nemôžte. Nijak, vážení kolegovia. Nijak, nijak.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

68. Ďakujem za slovo, pán predsedajúci. Pán poslanec Šudík, ja neviem, týmto tvojím vystúpením chceš obhajovať plagiátorov, ktorí sú vo vašej vláde, že nemali čas 150 hodín venovať sa práci, ale to je podľa mňa výsmech všetkým slušným študentom, ktorí si tie práce píšu a stíhajú chodiť aj na brigády. A toto, ja si myslím, že toto vystúpenie, kto ti písal, toto bolo veľmi zlé a zlý príklad. A ja si myslím, že sme urazili teraz veľa slušných študentov. A ty hovoríš, že zahájiš, alebo ten, kto ti písal tento príspevok, že háji záujmy študentov, tak potom, prosím ťa, vysvetli mi, prečo tí študenti protestovali proti tejto novele, keď im má podľa teba tak veľmi pomôcť. Nerozumiem potom. Tí študenti boli v uliciach a boli proti tejto novele a spolitizovaniu vysokých škôl. A ty tu vystúpiš, alebo ten, čo ti to napísal, že im má táto novela pomôcť. Tak ako konkrétne? Keď, ako povedal môj predrečník pán poslanec Habánik a pani poslankyňa, že jedna tretina bola zastúpenie, teraz budú mať len jedného. Tak nerozumiem ako. Toto je, môžme tu niečo predniesť, ale potom nerozumiem, prečo sa tí ľudia búria, keď je to také dobré. Alebo tí študenti konkrétne. Skús mi to, prosím ťa, vysvetliť. V čom pomáhame tým študentom? V čom majú silnejšie zastúpenie? Prečo potom oni s týmto nesúhlasia, keď ty hovoríš, že im to má pomôcť. A ako som povedal o tom plagiátorstve, to ja by som sa všetkým slušným, čo stíhajú brigádovať aj si písať svoje práce, takto verejne ospravedlnil. Ja si myslím, že pán poslanec Šudík to osobne takto nemyslí a ten, čo mu to písal, to urobil zle.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

34. Ďakujem veľmi pekne, pán predsedajúci. A ešte čo sa týka toho vzdelania, pán minister, v tomto sa rozchádzame, ja si myslím, že vieme nájsť vzdelaného človeka v danom obore, a aby bol a zároveň aj manažérom dobrým. Ja si myslím, že za daný odbor, ako je napríklad v lesníctve, by mal byť niekto, čo je inžinier lesníctva alebo lesníctvu sa venuje a je aj dobrým manažérom, a nie je, poviem príklad, dajme tomu lekár, ktorý môže byť veľmi dobrý vo svojom odbore. V tomto sa rozchádzame, ja, toto ja osobne myslím. A viete, prečo som to poukázal? Veď možno by ma to ani nenapadlo, keby predtým nebol vaším okresným predsedom zrovna, a jeho manželka takisto vašou okresnou predsedníčkou, zrovna ten nominant, čo ste ho dali za šéfa Hlavného banského úradu. (Reakcia ministra.) Áno. Viete, tak to je potom, je také zarážajúce, keď pred voľbami hlasujete, že chceme robiť výberové konania odborníkov, a potom si dáte vlastných okresných predsedov.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci. Tak, pán minister, čo sa týka ťažby zlata v Detve, veľmi pekne vám ďakujem. (Reakcia podpredsedu vlády.) Dobre, ďakujem, tak čo sa týka ťažby zlata v Detve, beriem, že je to vybavené, vážim si vaše slovo ako ministra. Ďalej. Ja som neútočil na nominanta Štátnych hmotných rezerv, len som poukázal, váš nominant vysúťažil nejakú sumu, ktorá, ja si myslím, že je dobrá, a súhlasím s vami, ale neútočil som naňho. Ja si myslím, že je dobrá, a súhlasím s vami, bol tam nejaký znalecký posudok, ale včera, tuto ako povedal, to zviera, ten ratlík na mňa zaútočil, to povedal váš kolega teraz, aby som sa zasa nejako neurážal, že tie tatry majú hodnotu 30-tisíc euro, ktoré boli nepojazdné, nepojazdné, odhlásené, rozpadnuté, rozobrané, mnohé z tých nemali ani meter... ani motor. To hovoril o mňa váš kolega včera. A nato ja sa dočítam, že pojazdné tatry - pojazdné, aj keď šroty staré, ale pojazdné - majú hodnotu alebo sa predávajú za 16 - 18-tisíc a znalecký posudok bol, ako ste vy hovoril, nejakých dvetisíc... (reakcia ministra), áno, a bol nejakých, nejakých 2-tisíc. Tak ja sa pýtam potom toho vášho ratlíka, prečo ste nepredali aj tie za 30-tisíc, keď on je taký odborník a odhadol cenu nepojazdných, bez motora, bez STK-čky, bez všetkého, ja, viete, viete, to, to bolo včera ten prípad, že na mňa zaútočí váš nominant, že stará tatra nepojazdná bez motora má hodnotu 30-tisíc a váš nominant, si myslím, že vy súťažil veľmi dobrú cenu, veľmi dobrú cenu za tie staré vraky a získal 18- a súhlasím s vami. (Reakcia podpredsedu vlády.) Áno? Takže a čo sa týka dizajnéra nábytku, ja ho neodsudzujem za to, že dizajnový nábytok, ja som to čítal, ja som to čerpal z tlače, ja som nepovedal, že ho odsudzujem za to, že má také vzdelanie alebo že to robí. (Reakcia podpredsedu vlády.) No... (Prerušenie vystúpenia predsedajúcim.)
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Ďakujem za slovo, pán podpredseda. Pán poslanec Žiak, možno máte vzdelanie, možno ste inteligentný, ale povahové črty u vás sú tak na nízkej úrovni, že na vás sa neoplatí ani reagovať. Vy idete vykrikovať mne, že ja som klamal včera. Mne mandátový a imunitný výbor neprikázal, že sa mám ospravedlniť. Mne mandátový a imunitný výbor toto neprikázal. Skúste si prečítať, čo, aký je výrok mandátového a imunitného výboru, pán poslane Žiak, skôr ako začnete na niekoho útočiť. A včera ste to začal vy nie ja. Vy tu ste včera hovoril, že štá... že som predával tatry za 30-tisíc euro a neviem ako, sto kusov techniky. No v tejto chvíli váš nominant zo Štátnych hmotných rezerv, myslím si, že ponúkajú prebytočný materiál, sú tam aj tatry, ktoré sú v hodnotené možno znaleckým posudkom, ja neviem, 3-4-tisíc, a ponúka ich na predaj možno za 7-8. Vy ste včera hovoril, že desiatkyročné tatry, ktoré neboli pojazdné, boli vyradené, mali hodnotu 30-tisíc. Takže ak ideme teraz rozoberať podrobnosti, tak ja rozoberem celé Štátne hmotné rezervy, presne znalecké posudky a za čo to ide predávať váš nominant, keď sa chcete takto správať, pán poslanec Žiak. Takto. Vy keď hovoríte, ja vás ticho počúvam, samozrejme, to vidno aj vo vašej inteligencii a vzdelaní, že ako vy sa tam schováte, na to nebudem reagovať. Takže 30-tisíc za Tatru, dúfam, že Štátne hmotné rezervy budú takto predávať. A znalecké posudky na tie stroje, ktoré ste vy včera hovoril na tých 101 kusov, lebo tam boli radlice zhnité a podobné veci, boli rádovo vo vyššej čiastke, by stáli, ako bola hodnota toho materiálu, čo ste tu čítal. Ja si myslím, že vaše vystúpenie včera bolo ďaleko za čiarou, a myslím, že to ani neskončilo včerajším, lebo vy nie ste človek, ktorý si uvedomí, že urobil chybu, a bude rýpať ďalej. Ale ako ste presne povedal, aké požič, také vráť. Ale ja nikdy nenahám, ak na mňa niekto bezručne útočil, hlavne človek ako vy, čo nemá žiadne morálne zásady, človek bez chrbtovej kosti, pán poslanec Žiak.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie v rozprave

18. Takže pán poslanec Žiak - ako tradične - ma obvinil, že som klamal, keď som hovoril o niektorých veciach tu. Môžem teraz začať čítať články a znížiť sa na jeho metódu a na jeho osobné útoky na vzdelanie niektorých kolegov, to, čo bolo včera. Čo ja si myslím, pán minister, že je, je ďaleko za čiarou a nie je vhodné toto preberať v Národnej rade a vykrikovať niekto, že je len bakalár a že ešte nemá dokončenú ďalšiu školu, hoci má na to rok, že skončí len bakalára. To ja si myslím, že z takého inteligentného klubu, ako sa vy berete v SaS-ke, nie je vhodné, preto ani ja sa dneska neznížim, hoci som tu mal pripravené, a nezačnem čítať články o odborníkovi, ktorý vedie Hlavný banský úrad, je dizajnér nábytku a ktorý má rozhodovať o týchto chemikáliách. Nebudem to čítať, lebo sem to nepatrí. (Reakcia z pléna.) Nahám to tak. Ja si myslím, že o týchto látkach, áno, majú rozhodovať odborníci, to ste povedal veľmi správne. Ja som veľmi rád, že dneska zaznelo to slovo, že tak ako predtým to váš minister presadzoval, tak vy teraz proti tomu bojujeme, bojujete, tým pádom máte odo mňa absolútne plnú podporu, verím, že to takto bude, aj keď Hlavný banský úrad na žiadosť týchto zlatokopov, nie obcí, miest a firiem, ktoré sú dotknuté, lebo tí dodržali danú lehotu, ale na žiadosť zlatokopov, ktorí povedali, že nestíhajú sa vyjadriť, požiadali o predĺženie lehoty o 30 dní, a Hlavný banský úrad im vyhovel, že o 15 dní predĺžil lehotu týmto, ako by som to povedal slušne, ani sa to nedá povedať, zlatokopom, ktorí chcú rozvrátiť celý okres, ktorý bude mať dopad na 3-tisíc pracovných miest a zasiahne do celého Banskobystrického samosprávneho kraja. Ja by som bol len rád, keby ste sa spýtal vášho nominanta a šéfa Hlavného banského úradu, čo ho viedlo k tomu, keď všetky obce, všetky firmy a dotknuté orgány stihli podať námietky a vyjadriť sa k danému rozhodnutiu, a jediná firma, ktorá toto napadla a dopredu vedela, že to napadne, to nestihla. Dovolil som si už tento čas na toto, nebudem reagovať tak, ako som chcel, lebo myslím si, že to sem nepatrí aj vzhľadom na to, že ste sa vyjadril predtým, že ste hlavný odporcom tej ťažby v Detve. Takže ďakujem.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

14. Pán predseda, ďakujem za slovo. Pán minister Sulík, pýtaš sa, čo som ja robil pred 10-11 rokmi. No ja som bojoval proti vášmu ministrovi, ktorý bol minister hospodárstva, ktorého budem teraz asi, myslím, na 99,9 % presne citovať: „O ťažbe zlata v Detve je rozhodnuté.“ Je rozhodnuté. (Reakcia z pléna.) Áno. To hovoril váš minister. Môžem mu hovoriť, čo chce, že to je kyanidovou metódou, že prídeme o 3-tisíc pracovných miest. Ja som bojoval vtedy proti ťažbe zlata a proti vyjadreniam vášho ministra. Prosil som vášho okresného predsedu, čo má na starosti Krupinu, Detvu a Zvolen, aby išiel za ním, a on mu povedal jasne: „Máme tam pár hlasov, je to 30-tisícový okres, nezaujíma nás to.“ Takže ja som bojoval proti vášmu nominantovi, vášmu vtedajšiemu členovi, aby sa toto nestalo. A vďaka tomu, vďaka tomu (povedané so smiechom), vďaka vám, že ste položil tú vládu, sa to neťažilo, lebo keby bol ostal, tak sa ťaží. Takže toto som ro... toto, takže vám ďakujem. (Reakcia z pléna.) No a teraz prídeme k tomu ďalšiemu. Čo sa týka toho olova, ja si myslím, že spájať sa, je dobrá vec, ale nemusí to prejsť. Česi, neni hanba si zobrať príklad od suseda, keď na to prišiel, ako to obísť. Česi na to prišli elegantne, ako obísť tento zákaz olova. Ja si myslím, že stačí sa držať ich príkladu, a nemáme problém. Takže toto hovoriť, že čo som ja robil pred 10-11 rokmi. No bojoval som proti tomu, aby jeden z nominantov SaS alebo aj členov vtedy SaS, čo je vlastne výsada, byť členom SaS, nepresadil ťažbu zlata v Detve a lúhovanie za pomoci kyanidov. To som robil ja pred desiatimi-jedenástimi rokmi.
55. schôdza NR SR - 2.deň - A. dopoludnia
Dátum: 2022-02-02
Poslanec: Suja, Miroslav (-)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Pán poslanec Žiak, Európska únia nám predkladá kopu smerníc, napríklad ako o mokradiach, ktoré majú mať ochranné pásmo, a každá mláka, ktorá aj o dve hodiny vyschne na hocijakej spevnenej ploche, by mala mať ochranné pásmo a obhajujete to tu. Podľa mňa toto sú ešte väčšie sprostosti, nevravím, že táto nie je, ale vy a vaša strana najviac podporujete, dá sa povedať, tu v parlamente Európsku úniu a všetky tieto nariadenia. Ja by som bol rád, že keby sme, fakt ktoré sú za vlasy pritiahnuté, pomenovali a vysvetlili, že tak toto ďalej nie. A to sa týka, dá sa povedať, v každej oblasti, to sa týka ochrany životného prostredia, to sa týka, ako teraz ste povedal, týchto chemikálií, to sa týka rôznych ochranných pásiem, čo sa týka olova, to sa týka kyanidového odlúhovania a podobne, takže ja bol by som veľmi rád, že keby ste nevytrhávali z kontextu a boli objektívni v tom vašom klube a porovnali všetky nezmysel, pomenovali všetky nezmysly, ktoré sú alebo prichádzajú z Európskeho parlamentu či už ako formou nejakého nariadenia, vyhlášok a podobne.
55. schôdza NR SR - 1.deň - B. popoludní
Dátum: 2022-02-01
Poslanec: Suja, Miroslav (-)
Druh vystúpenia: Vystúpenie s faktickou poznámkou

109. Ďakujem za slovo, pán predsedajúci. Pán poslanec Stančík, na pána kolegu Benčíka zareagoval asi pred rokom váš koaličný kolega, koaličný poslanec. A upozornil práve on prvýkrát, aký vlastne ten váš kolega je. Kolega na kolegu. A presne vystihol jeho morálku a pokrivený charakter. Prečo ste boli vtedy ticho? Prečo ste sa vtedy nezastali všetci Benčíka? Lebo ten váš kolega, koaličný poslanec asi pred rokom povedal pravdu. Povedal pravdu presne o tom, čo ten Benčík na tom internete robí, ako prenasleduje ľudí, čo si o ňom myslí a povedal to na rovinu. Ale vtedy, pán kolega, ste bol ticho. Prečo? Nerozumiem. Zrazu po roku, po roku, keď to zaznelo od niekoho iného, že áno, je tu s tým problém, sedíme tu s takýmto človekom, tak vám to vadí a idete moralizovať. Ale keď váš kolega, koaličný poslanec poukáže na to, že Benčík nemá chrbtovú kosť, že má pokrivený charakter a že to je človek, ktorý v dôchodkovom veku objavil taja internetu a robí len zle, tak ste bol ticho. Pekne tichučko ste si tam sedel.
55. schôdza NR SR - 1.deň - B. popoludní
Dátum: 2022-02-01
Poslanec: Suja, Miroslav (-)
Druh vystúpenia: Vystúpenie s faktickou poznámkou

53. Ďakujem za slovo, pán predseda. Pán poslanec Žiak, keď SaS-ka bola za ťažbu zlata v Detve, tak som sa postavil proti vám, prekazil som vám to a pripravil vás o milióny. (Smiech v sále.) To je, to je verejne známe. Minister SaS, minister SaS-ky sa vtedy vyjadril, že v Detve sa zlato ťažiť bude a hotovo. Nepomohla ani prosba okresného predsedu SaS, aby sa to nerobilo. Na to mu minister SaS za hospodárstvo povedal, SaS-ka má v Detve asi 500 hlasov a je tam celkovo 30-tisíc ľudí, o ťažbe zlata v Detve je rozhodnuté z vyšších miest. Takže, vážení kolegovia SaS-ky, môžem doviesť ako svedka vášho okresného predsedu za Krupinu, Zvolen a Detvu a pýtať sa ho na to a budete za to hovoriť, lebo nám o Detvu ide viacej, ako váš minister zapredal SaS za SaS Detvu a 30-tisíc občanov Detvy! Prišli ste o milióny, o milióny! Vy, čo ste čítal, ja som sa v živote nikdy nerozprával s Mikulášom Černákom, ani s ním nesedel v jednej miestnosti, nikdy! Takže všetko, čo ste čítal, sú sčasti, že bývam v Detve, pravda a väčšinou klamstvá. Takže dokážte mi niekde, ukážte stovky tisíc strán spisu Mikuláša Černáka a povedzte, kde sa o mne ako mafiánovi hovorí. Nikdy, nikdy som netrénoval žiadnych ľudí Mikuláša Černáka! Ďalšie klamstvo SaS-ky, ktorá nevie prežiť to, že v Detve neťažila zlato! Ale pokúša sa o to znova teraz, predseda banského úradu je váš nominant a znova sa snaží zapredať Detvu a ťažiť zlato v prospech vašich vreciek! (Prerušenie vystúpenia časomerom.)
55. schôdza NR SR - 1.deň - B. popoludní
Dátum: 2022-02-01
Poslanec: Suja, Miroslav (-)
Druh vystúpenia: Vystúpenie s faktickou poznámkou

47. Takže ešte raz. Pani poslankyňa Romana Tabák, ja sa vám ospravedlňujem, ja som, možno ste to zle pochopili, ale v tom článku bolo písané o tenistke, ktorá predávala zápasy a bolo tam takisto písané o vás, ale v dobrom, že sa venujete okrem tenisu aj modelingu. Slovo modelka. To bolo písané v tom článku. Takže ešte raz. Ja sa vám ospravedlňujem za to, že som povedal, že ste predávala zápas. Toto nie je pravda. Ďakujem. A takisto mám ten antidopingový test, ktorý prišiel z medzinárodnej asociácie, ktorí ma tu všetci obviňujete, oficiálny, stálo to nemalé peniaze, lebo to sa platí, ktorí teraz donesiem preložený a budem žiadať ospravedlnenie od všetkých poslancov, ktorí to tu tvrdia. Samozrejme od pána Žiaka to je asi zbytočné. Ďakujem.
55. schôdza NR SR - 1.deň - B. popoludní
Dátum: 2022-02-01
Poslanec: Suja, Miroslav (-)
Druh vystúpenia: Vystúpenie v rozprave

41. Takže ďakujem za slovo, pán predseda. Vidím, že tu sa nedá predniesť, takže na záver len jedna veta. Ospravedlňujem sa všetkým ľuďom, ktorým pán Benčík svojím udávaním zničil život a kariéru! (Rečník vzápätí opustil rečnícky pult. Reakcia z pléna.)
51. schôdza NR SR - 13.deň - B. popoludní 2
Dátum: 2021-12-14
Poslanec: Suja, Miroslav (-)
Druh vystúpenia: Vystúpenie s faktickou poznámkou

111. Ďakujem za slovo, pán predsedajúci. Pán poslanec Jaro Karahuta, ja súhlasím s tvojím vystúpením, ale tvoje fakty alebo pravda absolútne nezaujímajú, a to je smutné, nezaujímajú tvojich koaličných partnerov alebo kolegov. Keď si ty vystupoval, tak Budaj sa tu smeje, pardon za výraz, ako postihnutý, ako keby sme sa tu jednali o fazuľky a nie o životy ľudí, ktorí na tom vidieku žijú. Hovoríš fakty, veci, ktoré sú fakt dôležité, a sa tu budú smiať, ako keby boli z inej dimenzie. Ja už neviem, ako človek dokáže vyjadriť neúctu k vlastnému kolegovi, predsedovi výboru a súčasnému, vlastne dá sa povedať, koaličnému partnerovi. Neúcta ku každému, neúcta ku každému, kto má iný názor. Každý, kto má iný názor, absolútne neúcta. Akonáhle máte iný názor, hneď vás idú zlikvidovať. A keď vás nevedia, tak používajú metódy, ktoré sú ďaleko za hranicou zákona. Ako to moje údajne brutálne napadnutie toho blázna Smatanu vo Svite. A keby som si to nenahrával a nenatáčal, tak už ma dávno stíhajú. Ako ďaleko sú títo ekoteroristi ochotní zájsť, len aby sa hrabali? (Reakcie z pléna.) Len aby sa nahrabali. Veď toto už nie je možné. Keď nemáte úctu k opozícii, majte aspoň k vlastnému koaličnému partnerovi, predsedovi výboru, ktorý hovorí fakty. Dáva jasné otázky ekoteroristovi Šíblovi a ten mu neodpovedal ani na jednu. Ani na jednu! Myká si tu hlavou, ako keby bol z nejakého ústavu a je mu to jedno, hlavne, že milióny sa sypú.
51. schôdza NR SR - 13.deň - B. popoludní 2
Dátum: 2021-12-14
Poslanec: Suja, Miroslav (-)
Druh vystúpenia: Vystúpenie s faktickou poznámkou

99. Ďakujem za slovo, pán predsedajúci. Ochrana prírody je dobrá vec a každý rozumný človek vždy bude za to, aby sa to dodržiavalo a tá príroda sa chránila, ale toto s ochranou prírody nemá absolútne nič. Tento zákon je politické rozhodnutie, nie odborné a akákoľvek alebo akékoľvek odborné argumenty sú tu absolútne, vážení kolegovia, zbytočné. Nikto z tých predkladateľov nemá záujem to počúvať, tak si to všimnite, tí, čo to hovoríte, nikto z predkladateľov nemá záujem počúvať akékoľvek odborné argumenty. Akákoľvek odbornosť tu ide bokom. Ide tu len o veľké peniaze pre pár vyvolených. A vyzývanie na nejaké svedomie a odbornosť, to je tu úplne zbytočné. Neviem, kto to tu použil, to ako perly sviniam hádzať. Vážení kolegovia, kolegyne, tu sa rozkrádajú desiatky, stovky miliónov, nikto nevie, na čo to ide, ako to hovorili viacerí kolegovia. Im je úplne jedno, im je úplne jedno, čo sa bude chrániť, len nech tie desiatky a stovky miliónov prechádzajú cez ich organizácie. O nič iné tu nejde. Ak si tu naozaj niekto myslí, že tu ide o ochranu prírody a že títo ľudia, títo ekoturisti to robia nezištne, tak je na veľkom omyle. Tu ide len a len o peniaze. Akonáhle by ste im stopli tieto finančné toky, nikdy by takýto návrh zákona nebol, nikdy by sme sa tu nehádali tri dni o samozrejmých veciach niektorých, vážení kolegovia. Ale pokiaľ oni budú prisatí a budú cicať tieto zdroje, nikdy sa takýchto ľudí nezbavíme a vždy pôjdu proti zdravému rozumu a proti normálnym, serióznym ochrancom prírody. Pár vyvolených, ktorí sa na tomto brutálne, ale brutálne nahrabávajú peniazmi, bezočivo a ešte sa tvária, že idú chrániť prírodu.
51. schôdza NR SR - 10.deň - B. popoludní
Dátum: 2021-12-08
Poslanec: Suja, Miroslav (-)
Druh vystúpenia: Vystúpenie s faktickou poznámkou

138. Ďakujem za slovo, pán predsedajúci. Ešte by som chcel dodať k tomu môjmu vystúpeniu, že Igor Matovič tu napadol opozíciu, že môže za stratu nejakých 277 miliónov. Samozrejme, toto je blud ďalší z Igorovie hlavy. Táto platba, ktorú si vymyslela Európska únia, je tým, že to je podiel na fiktívnej strate vypočítanej OLAF-om a týka sa to všetkých členských štátov. Ale Igor Matovič dokázal obviniť opozíciu, že my vlastne za to môžeme. Pritom OLAF to povedal presne, týka sa to všetkých členských štátov a je to len fiktívna strata, ktorú vypočítal priamo OLAF. Takže toto je ten odborník na financie Igor Matovič! Ďakujem.